**Sarajevo, 30.04.2020.**

**MFS-EMMAUS RASPISUJE JAVNI**

**POZIV ZA DOSTAVLJANJE PONUDE ZA IZRADU VIDEO KLIPA**

Projekt: “Zaustavimo nasilje nad djecom: Prevencija i borba protiv online seksualne eksploatacije i zlostavljanja djece u Bosni i Hercegovini”

*End Violence Against Children (EVAC): Preventing and Tackling Online Child Sexual Exploitation and Abuse in Bosnia & Herzegovina*

1. ***Uvod***

Međunarodni **forum solidarnosti-EMMAUS (MFS-EMMAUS)** je jedna od najvećih samoodrživih domaćih nevladinih organizacija koja preko 20 godina radi na sprečavanju trgovine ljudima i ilegalnih migracija, prevencije svih oblika nasilja nad djecom, te zloupotrebe djece u digitalnom okruženju. MFS-EMMAUS je član Konzorcijuma za zaštitu djece u Bosni i Hercegovini, zajedno s organizacijama UNICEF i Save the Children. U cilju jačanja aktivnosti prevencije nasilja nad djecom, te ohrabrivanja djece i njihovih porodica da u većoj mjeri doprinesu identificiranju i prijavljivanju slučajeva nasilja nad djecom u digitalnom okruženju MFS-EMMAUS je, u sklopu Konzorcija za zaštitu djece, 2018. godine započeo inicijativu “Zaustavimo nasilje nad djecom: Prevencija i borba protiv online seksualne eksploatacije i zlostavljanja djece u Bosni i Hercegovini”. Projekat je dio globalne inicijative “End Violence Against Children”. U sklopu projekta je osnovan prvi Centar za sigurni internet u Bosni i Hercegovini kroz unaprijeđenu web platform [www.sigurnodijete.ba](http://www.sigurnodijete.ba) putem koje je omogućeno prijavljivanje neprimjerenog sazdržaja na internetu. Također, pokrenuta je i besplatna telefonska linija “Helpline” (0800 22323) koja stoji na raspolaganju za svu djecu, njihove roditelje i ostale građane da potraže besplatnu podršku i savjet ukoliko su bili žrtve nasilja u digitalnom okruženju. Centar za sigurni internet također ima ulogu podizanja svijesti, te organizira različite edukacije za djecu, roditelje, nastavnike i druge profesionalce. Pored toga, Centar za sigurni internet razvija niz edukativnih materijala i alata namjenjenih djeci različitih uzrasta. Jedan od navedenih alata je izrada video klipa namjenjenog djeci/mladima koji imaju 15 ili više godina (15+).

1. ***Cilj***

Cilj video klipa je edukacija djece i mladih o različitim oblicima nasilja kojima mogu biti izloženi na internetu, na zanimljiv i prilagođen način za djecu ovog uzrasta. Uzimajući u obzir da je tehnologija postala neizostavan sastavni dio života mladih ljudi, potrebno je usmjeriti korištenje modernih tehnologija u edukativne svrhe te približiti pojedine životne teme putem platformi koje mladi ljudi koriste. Video klip će doprinijeti podizanju svijesti mladih ljudi o opasnostima sa kojima se mogu susresti tokom korištenja interneta i digitalne tehnologije, te o ispravnim načinima reagovanja i prijavljivanja ovih oblika nasilja.

**Maksimalna dužina trajanja video klipa je 15 minuta;**

Ideja video klipa je da mlada osoba stekne znanja o različitim vrstama nasilja u digitalnom okuženju, posljedica do kojih može doći, te ispravnog reagovanja u situacijama nasilja.

Scenarij video klipa treba obuhvatiti najmanje dva bitna pojma vezanih za online nasilje:

1. *Cyberbullying*
2. *Grooming*
3. *Sexting*
4. *Sextortion*
5. *Livestream*

*Definicije pojmova su dostupne na linku:* [*https://www.sigurnodijete.ba/awareness-centar/tinejdzeri-13/surfaj-sigurno/informacije/*](https://www.sigurnodijete.ba/awareness-centar/tinejdzeri-13/surfaj-sigurno/informacije/)

*Napominjemo da je video klip namjenjen uzrastu 15+ godina, te ne smije sadržavati bilo kakav neprimjeren/eksplicitan sadržaj.*

 U navedenom video klipu je potrebno zastupati:

* razvoj svijesti o različitim pojavnim oblicima nasilja u digitalnom okruženju;
* razvoj svijesti o mogućnosti i važnosti prijavljivanja nasilja u digitalnom okruženju;
* da nasilje nikada nije ispravan odgovor na nasilje.
1. ***Dužnosti i obaveze Ponuđača***
* uz prethodnu konsultaciju Ponuđač će Naručiocu predložiti scenarij (ideju) klipa, te uraditi dodatne modifikacije na zahtjev Naručioca;
* Ponuđač će Naručiocu dostaviti ponudu sa specifikacijom troškova;
* datumi aktivnosti će biti precizirane Ugovorom koji će Naručilac potpisati sa Ponuđačem;
* dostaviti Radnu verziju video klipa Naručiocu na odobrenje do 30.06.2020. godine;
* finalnu verziju video klipa dostaviti Naručiocu do 25.07.2020. godine;
* Ponuđač će tokom cijelog perioda izrade video klipa usko sarađivati sa Naručiocem, te se konsultovati o svim eventualnim dilemama tokom razvoja video klipa.
1. ***Obaveze Naručioca***

MFS - EMMAUS će kao Naručilac osigurati potrebnu savjetodavnu podršku Ponuđaču kako bi se izvršio zadatak u predviđenom roku. To uključuje sljedeće:

* pristup relevantnim podacima potrebnim za izvršenje dužnosti u okviru izrade video klipa;
* po zahtjevu Ponuđača konsultovati psihologe o eventualnim dilemama tokom razvoja video klipa;
* blagovremeno dati mišljenje i prijedlog o izmjenama i dopunama.
1. ***Vremenski okvir***

Predviđeni angažman je u periodu od 01.06.2020. do 31.07.2020. godine.

* Ponuđač je dužan dostaviti prvu draft verziju video klipa do 30.06.2020. godine.
* Ponuđač je dužan dostaviti finalnu verziju video klipa do 25.07.2020. godine.

1. ***Intelektualno vlasništvo***

Svi proizvodi koji nastanu u okviru ove aktivnosti (dokumentarna, digitalna, cyber, projektna video/dokumentacija itd.) pripadaju MFS EMMAUS-u, kao članu Konzorcija za zaštitu djece u Bosni i Hercegovini, koji ima ekskluzivna prava nad njihovom upotrebom i daljom distribucijom. Osim za potrebe ove aktivnosti, dokumenti i proizvodi neće biti korišteni u druge svrhe bez prethodnog pismenog odobrenja MFS-EMMAUS-a, a u skladu sa Zakonima o autorskim pravima po nacionalnim i međunarodnim standardima.

1. ***Ugovorni aranžmani i nadzor***
* na poziv se mogu prijaviti fizička i pravna lica.
* odabrani Ponuđač će biti angažiran putem ugovora isključivo u svrhu pružanja navedenih usluga, unutar dogovorenog vremenskog okvira.
1. ***Naknada/plaćanje***

Svi troškovi izrade video klipa trebaju biti sadržani i detaljno navedeni u okviru pojedinačnih ponuda.

Plaćanje se obavlja u dva obroka:

* po potpisivanju Ugovora;
* po odobrenju finalne verzije od strane Naručioca.

**Naručioc zadržava pravo da obračuna Ponuđaču zatezne kamate, ukoliko se dogovoreni posao ne izvrši u dogovorenom vremenskom roku.**

*MFS-Emmaus je humanitarna organizacija uspostavljena s ciljem jačanja i promocije ljudskih prava u Bosni i Hercegovini, kao i zaštitu djece i mladih od svih oblika nasilja, te Vas shodno tome ljubazno molimo da Vaša ponuda bude što povoljnija jer prilikom saradnje sa pravnim licima apelujemo na njihovu društvenu odgovornost.*

1. ***Način podnošenja ponude***

Ponuđači su dužni dostaviti sljedeće:

* pismo interesa;
* referentni rad/radovi;
* ideja- prijedlog scenarija;
* finansijski prijedlog sa obračunom i analizom troškova koji se odnose na zadatak.
1. ***Dostava ponuda***

Ponude trebaju biti dostavljene na e-mail adresu: sarajevo@mfs-emmaus.ba najkasnije do 25.05.2020. godine.

Za sve dodatne informacije koje se odnose na ovaj poziv možete kontaktirati:

**MFS-EMMAUS**

**tel/fax +387 33 263 385**